Man kritiek wat ver valArgieffoto ŉ Man, vermoedelik in sy 20’s, is Woensdag ernstig beseer toe hy by ŉ onderneming in Emfuleni-rylaan in Vanderbijlpark van ŉ lang leer afgeval het. “Paramedici het net ná 09:00 by die toneel opgedaag en is gelei na waar die man op die gras gelê het,” het Russel Meiring, woordvoerder van ER24, gesê. Die man was in ŉ kritieke toestand. Paramedici het onmiddellik met behandeling begin waarna die pasiënt deur ŉ private mediese helikopter na ŉ hospitaal in Johannesburg geneem is. Die man was blykbaar besig om die bokant van ŉ boom te snoei toe hy sy vastrapplek op die leer verloor en geval het.